Publication: Magyar Közlöny
Issue: MK-2010-83 (Year: 2010, Number: 83)
Era: contemporary
Section: Az Alkotmánybíróság az Országos Választási Bizottság 439/2009. (XI. 20.) OVB határozatát a jelen határozatban foglalt
Paragraph Index: 73

Az Alkotmánybíróság az Országos Választási Bizottság 439/2009. (XI. 20.) OVB határozatát a jelen határozatban foglalt kiegészítõ indokolással helybenhagyja. Az Alkotmánybíróság ezt a határozatát a ben közzéteszi. Indokolás I. Az indítványozók országos népszavazási kezdeményezés aláírásgyûjtõ ívének mintapéldányát nyújtotta be hitelesítés céljából az Országos Választási Bizottsághoz (a továbbiakban: OVB). Az aláírásgyûjtõ íven a következõ kérdés szerepelt: „Egyetért-e azzal, hogy az Országgyûlés törvényt alkosson arról, hogy az országos népszavazás, illetve országos népi kezdeményezés aláírásgyûjtõ ívének hitelesítése iránti eljárás ne az Országos Választási Bizottság, hanem a megalapozott döntés-elõkészítéshez szükséges szakértõi háttérrel rendelkezõ igazságügyért felelõs miniszter hatáskörébe tartozzon?” Az OVB az aláírásgyûjtõ ív mintapéldányának hitelesítését a 439/2009. (XI. 20.) OVB (a továbbiakban: OVBh.) határozatával megtagadta. Az OVB indoklása szerint a népszavazásra feltett kérdés nem felel meg az egyértelmûség követelményének, mert a választópolgárok döntését befolyásoló, egyedi véleményt tartalmazó véleménynyilvánítást, értékelést tartalmaz, amely megtévesztõ, mert azt sugallja, mintha a jelenlegi eljárási rendben nem lenne biztosítva a megfelelõ elõkészítés. Ha a kérdés megfogalmazása nem felel meg a törvényben foglalt követelményeknek, így az egyértelmûség

Source: https://magyarkozlony.hu/hivatalos-lapok/3cd48eee89981edfe76f3dec548eb29db28878cb/dokumentumok/59a1179914d4c577c77e67a076be026b61187d9d/letoltes